## TAIDE- JA MUOTOILUKOULU TAIKA



Toimisto: Toimitilat:

Wellamo-opisto Sammonkatu 8 H, 4 krs

Kirkkokatu 16 15140 Lahti

15140 Lahti <http://www.wellamo-opisto.fi/taide-ja-muotoilukoulu-taika>

0440 187 460

[nina.ihantoja@wellamo-opisto.fi](mailto:nina.ihantoja@wellamo-opisto.fi)

**VALINNAISET TYÖPAJAT LUKUVUONNA 2019-2020**

Taide ja muotoilukoulu Taika antaa laajan oppimäärän mukaista visuaalisten ja muotoilun alojen opetusta. Työpajaopetus kuuluu Taikan syventäviin opintoihin, joihin oppilas suuntautuu periodityöpajojen jälkeen.

Kuvataiteen syventävien opintojen tarkoituksena on oppilaan kuvallisen ja muotoilullisen ajattelun ja ilmaisun syventäminen opintoja laajentamalla tai niitä painottamalla hänen omien tavoitteidensa suuntaisesti ja valitsemiaan työtapoja käyttäen. Opetuksen tavoitteena on kannustaa oppilasta osallistumaan ja vaikuttamaan omaan elinympäristöönsä ja yhteiskuntaan. Syventäviin opintoihin sisältyy lopputyö, joka muodostuu taiteellisesta työstä, työskentelyprosessin dokumentoinnista ja kirjallisesta osuudesta, jossa oppilas arvioi omaa työtään. Lopputyössä oppilas tuo esiin kuvallista ja muotoilullista ajatteluaan ja ilmaisuaan sekä hahmottaa niitä suhteessa kuvataiteeseen tai muuhun visuaaliseen kulttuuriin.

Oppilas valitsee omasta mielenkiinnostaan lähtien joko visuaalisen tai muotoilun aihealueen ja opiskelee tätä aluetta syys- tai kevät lukukauden tai koko lukuvuoden. **Oppilaan tulee valita kaksi vaihtoehtoa, sillä osa työpajoista voi kestää vain syys- tai kevätlukukauden.** Työpajan lukuvuosimaksu lukuvuonna 2018-19 oli lahtelaisilta 400€ (syksy 200 ja kevät 200€) ja ulkopaikkakuntalaisilta 500€ (syksy 250€ ja kevät 250€). Kurssimaksut lukuvuodelle 2019-20 tarkentuvat myöhemmin.

Tarjolla olevista työpajoista toteutuvat ne, joihin ilmoittautuu riittävästi oppilaita. Tarkoitus on, että oppilaan ensisijainen työpajavalinta otetaan huomioon ryhmiä muodostettaessa. Joissain tapauksissa voidaan kuitenkin oppilas sijoittaa työpajaan, jonka hän on valinnut kakkosvaihtoehdoksi.

Taikan laajan oppimäärän opetukseen kuuluu yhtenä osana lopputyö. Työ edellyttää oppilaalta vähintään 15-vuoden ikää. Opinnäytetyö on osa varsinaisia syventäviä työpajoja (syventävien opintojen laskennallinen laajuus on 500 tuntia, mikä sisältää opinnäytetyön tekemisen, ks. erillinen liite). Lopputyökurssista laskutetaan oppilasta työpajojen lisäksi erikseen lopputyökurssin maksu lukuvuonna 2018-19 oli 200€.

Lopputyön tekniikan oppilas valitsee lähtien siitä, mihin työpajan hän osallistuu. Lopputyötä aloitellaan tekemään vähitellen erillisen suunnitelman mukaisesti viimeistään toisena opiskeluvuonna syventävissä opinnoissa. Neljäntenä opiskeluvuonna oppilas osallistuu myös erilliseen lopputyökurssiin, joka sisältää kirjallisen aineiston tuottamisen, näyttely suunnitelman laatimisen ja toteuttamisen yhdessä muiden lopputyön tekijöiden kanssa.

**YLEISTÄ**

Työpajojen lisäksi lukuvuoden aikana tarjotaan erilaisia viikonloppukursseja, joiden sisällöistä ja ajankohdista ilmoitetaan myöhemmin.

Oppilailla on mahdollisuus osallistua lukuvuonna kahteen työpajaan. Toiseen pajaan osallistuminen kuitenkin edellyttää, että kyseisessä työpajassa on tilaa.

Tiedustelut työpajoista ryhmän omalta opettajalta tai Eeva Kirilin-Heleniukselta 044 716 1332 tai [eeva.kirilin-helenius@wellamo-opisto.fi](mailto:eeva.kirilin-helenius@wellamo-opisto.fi)

**Työpajakuvaukset**

1. **MEDIATAITEEN TYÖPAJA (15 vko syksy ja /tai 18 vko kevät)**

Mediataiteiden opinnoissa perehdytään mediataiteiden kulttuureihin ja toimintatapoihin. Opetus voi rakentua esimerkiksi elokuvan ja videotaiteen, mediataiteen, valokuvan, äänitaiteen, pelien, ohjelmistotaiteen, installaation, performanssin ja kulttuurihäirinnän traditioille. Oman työskentelyn kautta kehitetään omaa mediasuhdetta, ilmaisua sekä mediateknologista osaamista ja tuntemusta mediataiteiden välinein. Opetuksen sisältöjä rakennetaan näistä näkökulmista henkilökohtaisesta yleiseen laajentaen. Sisältöjen käsittelyn lähtökohtana ovat oppilaiden omat havainnot, merkitykselliset kokemukset ja osallisuus mediaympäristöissä.

1. **PIIRUSTUKSEN ja MAALAUKSEN TYÖPAJA (15 vko syksy ja /tai 18 vko kevät)**

Työpajassa perehdytään piirustuksen ja maalauksen eri tekniikoihin ja kuvan rakentamisen menetelmiin. Tavoitteena on syventää oppilaiden teknisiä taitoja ja tukea heidän oman kuvallisen ilmaisunsa kehittymistä. Työpajassa laajennetaan sommittelun ja väriopin tuntemusta, keskustellaan kuvan sisällöllisistä ja ilmaisullisista tekijöistä ja tutustutaan maalaustaiteen historiaan sekä nykytaiteen ilmiöihin. Aihealueet määräytyvät lukuvuoden teeman, oppilaiden kiinnostuksen ja harjoiteltavien tekotapojen mukaan.

1. **PIIRUSTUKSEN JA TAIDEGRAFIIKAN TYÖPAJA I (15 vko syksy ja /tai 18 vko kevät)**

Työpajassa perehdytään piirustuksen ja taidegrafiikan eri tekniikoihin ja kuvan rakentamisen menetelmiin. Tavoitteena on syventää oppilaiden teknisiä taitoja ja tukea heidän oman kuvallisen ilmaisunsa kehittymistä. Työpajassa laajennetaan metalligrafiikan ja erilaisten valotustekniikoiden tuntemusta, keskustellaan kuvan sisällöllisistä ja ilmaisullisista tekijöistä ja tutustutaan piirustuksen ja taidegrafiikan historiaan sekä nykytaiteen ilmiöihin. Aihealueet määräytyvät lukuvuoden teeman, oppilaiden kiinnostuksen ja harjoiteltavien tekotapojen mukaan.

1. **MUOTOILU TYÖPAJA I (15 vko syksy ja /tai 18 vko kevät)**

Työpajassa työskentelyn pääpaino on kolmiulotteisessa hahmottamisessa. Tehtäväkokonaisuuksien lähtökohtana on oppilaan oman tilaan liittyvä mielenkiinnon kohde. Oppilas voi suunnitella ja valmistaa esineen ja sijoittaa sen johonkin olemassa olevaan sisä- tai ulkotilaan. Pajassa tutustutaan muotoilun ja arkkitehtuurin peruskäsitteisiin, suunnitteluprosessiin liittyviin kysymyksiin ja haasteisiin.

1. **MUOTOILU TYÖPAJA II (15 vko syksy ja /tai 18 vko kevät)**

Työpajassa suunnitellaan ja toteutetaan erilaisia vaatetuksen, pukeutumisen ideoita. Oppilaat suunnittelevat vaatteita, asuja tai asusteita ja ne toteutetaan valmiiksi erilaisin menetelmin. Suunnittelun lähtökohtana on oppilaan omat mielenkiinnon kohteet. Pajassa tutustutaan vaatteen suunnittelun prosessiin: mitkä ovat ne toiminnan vaiheet, joita edellytetään, että ideasta syntyy vaate, asu tai asuste.

## TAIDE- JA MUOTOILUKOULU TAIKA



Toimisto: Toimitilat:

Wellamo-opisto Sammonkatu 8 H, 4 krs

Kirkkokatu 16 15140 Lahti

15140 Lahti <http://www.wellamo-opisto.fi/taide-ja-muotoilukoulu-taika>

0440 187 460

[nina.ihantoja@wellamo-opisto.fi](mailto:nina.ihantoja@wellamo-opisto.fi)

**TYÖPAJAVALINNAT LUKUVUODELLE 2019– 2020 (palautus pe 12.4.2019 mennessä)**

**NIMI**

**TYÖPAJANI NYT 2018-2019**

**Laita järjestykseen numeroin 1-5 (1= mieluisin työpaja)**

**\_\_\_\_\_\_ MEDIATAITEEN TYÖPAJA**

**\_\_\_\_\_\_ PIIRUSTUKSEN ja MAALAUKSEN TYÖPAJA**

**\_\_\_\_\_\_ PIIRUSTUKSEN ja TAIDEGRAFIIKAN TYÖPAJA**

**\_\_\_\_\_\_ MUOTOILU TYÖPAJA I**

**\_\_\_\_\_\_ MUOTOILU TYÖPAJA II**

**\_\_\_\_\_\_ OPISKELUN PERUMINEN lukuvuodelle 2019-20 Huoltajan allekirjoituksella:**

**Päiväys:**

**Allekirjoitus:**

**Nimenselvennys:**

**Mikäli oppilas ei jatka opintojaan lukuvuonna 2019-2020, tulee huoltajan ilmoittaa siitä Wellamo-opiston toimistoon kirjallisesti tai sähköpostilla** [nina.ihantoja@wellamo-opisto.fi](mailto:nina.ihantoja@wellamo-opisto.fi)

**3.5. mennessä.** Mikäli oppilaspaikka perutaan vasta 4.5.-15.8. välisenä aikana, perimme 10 € toimistomaksua.

**Palauta lomake opettajalle tai toimistoon mahdollisimman pian, viimeistään 12.4.2018 mennessä**